PATVIRTINTA

Lazdijų r. Šeštokų mokyklos

direktoriaus 2022 m. rugsėjo 2 d.

įsakymu Nr. ŠTMV7-234

**MOKINIŲ NEMOKAMO MAITINIMO ORGANIZAVIMO LAZDIJŲ R. ŠEŠTOKŲ MOKYKLOJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių nemokamo maitinimo organizavimo Lazdijų r. Šeštokų mokykloje tvarkos aprašas (toliau – Aprašas) reglamentuoja mokinių nemokamo maitinimo tvarką Lazdijų r. Šeštokų mokykloje (toliau – Mokykla).
2. Šis Aprašas taikomas mokiniams, kurie mokosi bendrojo ugdymo mokykloje pagal bendrojo ugdymo programas ir priešmokyklinio ugdymo programą.
3. Aprašas netaikomas vyresniems kaip 21 metų mokiniams, kurie mokosi pagal suaugusiųjų ugdymo programas, išskyrus Lietuvos Respublikos socialinės paramos mokiniams įstatymo (toliau – Įstatymas) 12 straipsnio 3 dalyje nustatytą atvejį; mokiniams, kurie mokosi ir pagal bendrojo ugdymo, ir pagal profesinio mokymo programas; yra išlaikomi (nemokamai gauna nakvynę, maistą ir mokinio reikmenis) valstybės ar Savivaldybės finansuojamose įstaigose, išskyrus Įstatymo 5 straipsnio 3 dalyje nustatytą atvejį; kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba), išskyrus Įstatymo 5 straipsnio 3 dalyje nustatytą atvejį.
4. Šis Aprašas parengtas vadovaujantis Įstatymu, Piniginės socialinės paramos nepasiturintiems gyventojams įstatymu, Lazdijų rajono savivaldybės tarybos patvirtintu ir galiojančiu Mokinių nemokamo maitinimo Lazdijų rajono savivaldybės mokyklose tvarkos aprašu, ir kitais teisės aktais.
5. Apraše vartojamos sąvokos atitinka Įstatyme ir kituose teisės aktuose apibrėžtas sąvokas.
6. Mokinių nemokamo maitinimo rūšys:
   1. pusryčiai;
   2. pietūs;
   3. pavakariai;
   4. maitinimas Mokyklos organizuojamose vasaros poilsio stovyklose.
7. Mokinių nemokamas maitinimas finansuojamas iš Įstatyme numatytų lėšų.
8. Mokinių nemokamą maitinimą administruoja Lazdijų rajono savivaldybės (toliau Savivaldybės) administracija.

**II SKYRIUS**

**MOKINIŲ NEMOKAMO MAITINIMO ORGANIZAVIMAS IR TEIKIMAS**

1. Kreipimosi dėl mokinių nemokamo maitinimo tvarką nustato Savivaldybės tarybos patvirtintas Kreipimosi dėl socialinės paramos mokiniams tvarkos aprašas.
2. Aprašo 2 punkte nurodyti mokiniai turi teisę į nemokamus pietus, maitinimą Mokyklos organizuojamose vasaros poilsio stovyklose, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės kaip Įstatymo 5 straipsnio 1 dalyje nustatytas pajamų dydis.
3. Aprašo 2 punkte nurodyti mokiniai turi teisę į nemokamus pietus, maitinimą Mokyklos organizuojamose vasaros poilsio stovyklose, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės kaip Įstatymo 5 straipsnio 2 dalyje nustatytas pajamų dydis, atsižvelgiant į bendrai gyvenančių asmenų ar vieno gyvenančio asmens gyvenimo sąlygas šiais atvejais:
   1. ligos;
   2. nelaimingo atsitikimo;
   3. netekus maitintojo;
   4. kai motina ar tėvas vieni augina vaiką (vaikus);
   5. kai bendrai gyvenantys asmenys augina tris ir daugiau vaikų;
   6. bent vienas iš bendrai gyvenančių asmenų ar vienas gyvenantis asmuo yra neįgalus.
4. Mokiniams nemokamas maitinimas gali būti skiriamas, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui yra mažesnės kaip Įstatymo 15 straipsnio 4 dalies 4 punkte nustatytas pajamų dydis šiais išimties atvejais:
   1. ligos;
   2. nelaimingo atsitikimo;
   3. netekus maitintojo;
   4. kai motina ar tėvas vieni augina vaiką (vaikus);
   5. kai bendrai gyvenantys asmenys augina tris ir daugiau vaikų;
   6. bent vienas iš bendrai gyvenančių asmenų ar vienas gyvenantis asmuo yra neįgalus;
   7. kai mokinys patiria socialinę riziką arba mokinį augina bendrai gyvenantys asmenys, patiriantys socialinę riziką.
5. Šio Aprašo 12 punkte nustatytais atvejais mokinių nemokamas maitinimas skiriamas Savivaldybės administracijos Socialinės paramos ir sveikatos skyriaus socialinio darbo organizatoriui patikrinus bendrai gyvenančių asmenų ar vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą bei pateikus jį svarstyti Savivaldybės administracijos socialinės paramos teikimo komisijai. Tam tikslui gali būti panaudojama iki 6 procentų Įstatymo 4 straipsnio 2 dalies 1 ir 4 punktuose numatytoms išlaidoms finansuoti skirtų valstybės biudžeto lėšų dydžio suma.
6. Vadovaujantis Įstatymo 5 straipsnio 3 dalimi, mokiniai turi teisę į nemokamus pietus, nevertinant gaunamų pajamų.
7. Sprendimas dėl mokinių nemokamo maitinimo priimamas Savivaldybės administracijos direktoriaus nustatyta tvarka.
8. Pajamos mokinių nemokamam maitinimui skirti apskaičiuojamos Įstatyme nustatyta tvarka.
9. Įstatymo 5 straipsnio 3 dalyje nurodytiems mokiniams nemokami pietūs skiriami nuo mokslo metų pradžios iki mokslo metų ugdymo proceso pabaigos pagal mokinių sąrašą. Šį sąrašą iki kiekvienų kalendorinių metų rugpjūčio 20 dienos sudaro, patvirtina ir pateikia (tiesiogiai, paštu arba elektroninio ryšio priemonėmis, pasirašytą saugiu elektroniniu parašu) Lazdijų rajono savivaldybės administracijos Socialinės paramos ir sveikatos skyriui (toliau – Skyrius) mokyklos, kurioje mokiniai mokosi, administracija. Mokyklos administracija mokinių sąraše nurodo šiuos mokinių, kurie nurodyti Įstatymo 5 straipsnio 3 dalyje, duomenis: vardą, pavardę, asmens kodą (jeigu nėra asmens kodo – gimimo datą), gyvenamosios vietos adresą. Jeigu mokykloje, kurioje mokinys mokosi, iš mokinio tėvų, globėjų ar kitų bendrai gyvenančių pilnamečių asmenų gaunama informacija, kad šios paramos poreikio nėra arba, atsisakius šios paramos, atsirado poreikis mokiniui ją gauti, mokyklos administracija apie tai informuoja Skyrių, nurodydama mokinio vardą, pavardę, asmens kodą (jeigu nėra asmens kodo – gimimo datą), gyvenamosios vietos adresą ir paramos atsisakymo arba skyrimo datą.
10. Mokiniams vietoj nemokamo maitinimo negali būti išmokami pinigai.
11. Karantino, ekstremaliosios situacijos ar ekstremalaus įvykio laikotarpiu nemokamas maitinimas gali būti organizuojamas išduodant maisto davinius. Mokyklos direktorius ir socialinis pedagogas, atsakingi už nemokamo maitinimo Mokykloje organizavimą ekstremaliosios situacijos, ekstremaliojo įvykio ir (ar) karantino metu:
    1. peržiūri ir patikslina mokinių, kuriems paskirtas nemokamas maitinimas Mokykloje, sąrašus, papildomai nurodo mokinių gyvenamąsias vietas ir kontaktinius telefono numerius;
    2. informuoja mokinio, kuriam paskirtas nemokamas maitinimas Mokykloje, tėvus (globėjus, rūpintojus) apie maitinimo organizavimo sąlygas ekstremaliosios situacijos, ekstremaliojo įvykio ir (ar) karantino metu (pvz., galimybę gauti maisto davinį). Jeigu yra poreikis gauti maisto davinį, išsiaiškinama, ar nemokamą maitinimą gaunantis mokinys ar jo šeimos nariai turės galimybę atvykti į Mokyklą jų atsiimti;
    3. bendradarbiauja su maisto davinius sudarančiais asmenimis ir maisto produktų tiekėjais: kartu su Lazdijų rajono savivaldybės visuomenės sveikatos biuro sveikatos priežiūros specialistu mitybos organizavimui ar visuomenės sveikatos specialistu, dirbančiu Mokykloje, koordinuoja maisto davinio turinio atitiktį nustatytoms vidutinėms rekomenduojamoms paros normoms ir patvirtintą nemokamam maitinimui skiriamų lėšų sumą;
    4. informuoja mokinių tėvus (globėjus, rūpintojus) apie maisto davinių išdavimą (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas išduodant maisto davinius) pranešimu elektroniniame dienyne ir (ar) telefonu ar kitu būdu. Jeigu šeima neturi galimybės atsiimti maisto davinio Mokykloje, suderina maisto davinių pristatymo į mokinio namus ar kitą vietą laiką;
    5. periodiškai ( kas dvi savaites) išduoda maisto davinius ar koordinuoja maisto davinių išdavimą mokinių tėvams (globėjams, rūpintojams) ar pilnamečiams mokiniams. Jeigu šeima neturi galimybės atsiimti maisto davinį Mokykloje, suderinę laiką su mokinio tėvais (globėjais, rūpintojais), organizuoja maisto davinio pristatymą į namus mokykliniu autobusu.
12. Mokinių maitinimas Mokykloje organizuojamas laikantis visų teisės aktuose nustatytų maisto saugos ir kokybės reikalavimų. Mokinių nemokamo maitinimo apskaitai naudojama Socialinės paramos informacinės sistemos (SPIS) duomenų bazė. Šios sistemos naudojimas patvirtintas Lietuvos Respublikos socialinės apsaugos ir darbo ministro 2008-05-29 įsakymu Nr. A1-172 ,,Dėl Socialinės paramos šeimai informacinės sistemos nuostatų ir Socialinės paramos šeimai informacinės sistemos duomenų saugos nuostatų patvirtinimo“:
    1. Mokykloje mokinių nemokamo maitinimo organizavimui koordinuoti skiriamas socialinis pedagogas;
    2. Mokykloje vykdoma griežta nemokamą maitinimą gaunančių mokinių apskaita, šalinami pasitaikantys piktnaudžiavimo atvejai (parduodamas ar niokojamas paskirtas maistas ir pan.). 5-10 klasių mokiniams kasdien išduodami vardiniai nemokamo maitinimo talonai, nurodant mokinio klasę (1 priedas). Apskaitai naudojama Socialinės paramos informacinės sistemos (SPIS) duomenų bazė. Nemokamą maitinimą gaunančių mokinių apskaitą ir procedūras nustato Mokyklos direktorius;
    3. Mokyklos direktorius patvirtina Mokinių nemokamo maitinimo organizavimo Lazdijų r. Šeštokų mokykloje tvarkos aprašą, kuriame numatyta atsakingas už mokinių nemokamą maitinimą asmuo – socialinis pedagogas, nemokamo maitinimo laiką pagal klases, mokytojų, mokinių ir kitų atsakingų asmenų budėjimo laiką ir tvarką, nemokamo maitinimo talonų išdavimo tvarką (1, 2 priedai). Valgysiančių mokinių skaičius nustatomas pagal seniūnijų pateiktus įsakymus dėl socialinės paramos mokiniams skyrimo (Socialinės paramos informacinės sistemos (SPIS) duomenų bazė). Mokinių nemokamo maitinimo apskaitos žurnalas (popierinis) (Socialinės paramos informacinės sistemos (SPIS) duomenų bazės mokinių nemokamo maitinimo registravimo žurnalas) pildomas kiekvieną dieną, elektroninis – paskutinę mėnesio dieną;
    4. socialinis pedagogas pasibaigus kiekvienam mėnesiui, pateikia mokinių nemokamo maitinimo apskaitos žurnalo popierinį variantą (Socialinės paramos informacinės sistemos (SPIS) duomenų bazės užpildytą mokinių nemokamo maitinimo registravimo žurnalą), pasirašytą Mokyklos direktoriaus, Lazdijų rajono savivaldybės administracijos Socialinės paramos ir sveikatos skyriui, kuris, sutikrinęs jį su elektroniniu to mėnesio maitinimo apskaitos žurnalu, patvirtina, kad elektroninis minėto žurnalo variantas yra teisingas. Po patvirtinimo jokie keitimai negalimi;
    5. Mokyklos direktorius organizuoja dalyvavimą kitų institucijų vykdomose vaikų maitinimo programose (programoje „Pienas vaikams“, Vaisių vartojimo skatinimo mokyklose programoje).

**III SKYRIUS**

**BAIGIAMOSIOS NUOSTATOS**

1. Šis Aprašas gali būti keičiamas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**LAZDIJŲ R. ŠEŠTOKŲ MOKYKLOS NEMOKAMO MAITINIMO TALONŲ IŠDAVIMO TVARKA**

1. Talonai išduodami Lazdijų r. Šeštokų mokyklos 5-10 kl. mokiniams.
2. Talonai išduodami kiekvieną dieną.
3. Talonai vardiniai, nurodyta mokinio klasė.
4. Talonus, iš socialinio pedagogo kabineto po pirmos, antros ir trečios pamokos paima atsakingas už talonus mokinys, arba pasiima pats mokinys.
5. Priešmokyklinės ugdymo grupės, 1-4 klasių mokytojos kiekvieną dieną valgykloje užpildo Socialinės paramos informacinės sistemos (SPIS) duomenų bazės mokinių nemokamo maitinimo registravimo žurnalą (popierinį), jame pažymi nevalgančius mokinius (žymėjimas – n).

\_\_\_\_\_\_\_\_\_\_\_\_\_\_\_\_\_\_\_\_

2 priedas

**LAZDIJŲ R. ŠEŠTOKŲ MOKYKLOS VALGYKLOJE MOKYTOJŲ BUDĖJIMO**

**TVARKA**

1. Tvarkai Mokyklos valgykloje palaikyti organizuojamas mokytojų budėjimas pagal grafiką, kurį sudaro direktoriaus pavaduotojas ugdymui, tvirtina Mokyklos direktorius.
2. Budėjimas valgykloje vyksta per pertraukas kiekvieną dieną (nuo pirmadienio iki penktadienio);
3. Budinčių mokytojų pareigos (pertraukų metu):
   1. budėti pagal grafiką, kurį sudaro direktoriaus pavaduotojas ugdymui;
   2. budėjimo metu stebėti mokinių elgesį, drausmę, drausti bet kokį mokinių stumdymąsi, bėgiojimą, patalpų teršimą, maisto niokojimą;
   3. atsakyti už tvarką, saugumą ir drausmę budėjimo vietoje;
   4. įvykus nelaimingam atsitikimui, tuoj pat pranešti direktoriaus pavaduotojui ugdymui, jei reikia visuomenės sveikatos priežiūros specialistui ir pasirūpinti, kad būtų suteikta pirmoji medicininė pagalba, surašyti nelaimingo atsitikimo aktą;
   5. susitarti su direktoriaus pavaduotoju ugdymui dėl budėjimo grafiko pakeitimo (jei kurią nors pertrauką ar dieną yra užimti ar išvykę).

\_\_\_\_\_\_\_\_\_\_\_\_\_\_\_\_\_\_\_\_\_